phoneee/thai-legal-corpus huggingface dataset:
ประกาศกระทรวงอุตสาหกรรมฉบับที่ 5479 (พ.ศ. 2562)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมพลาสติก - การหาการแตกสลายทางชีวภาพในขั้นสุดท้ายแบบไม่ใช้ออกซิเจนของพลาสติกภายใต้สภาวะการหมักสารอินทรีย์ที่มีปริมาณของแข็งสูง - วิธีวิเคราะห์การปลดปล่อยก๊าซชีวภาพ---------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมพลาสติก - การหาการแตกสลายทางชีวภาพในขั้นสุดท้ายแบบไม่ใช้ออกซิเจนของพลาสติกภายใต้สภาวะการหมักสารอินทรีย์ที่มีปริมาณของแข็งสูง - วิธีวิเคราะห์การปลดปล่อยก๊าซชีวภาพ มาตรฐานเลขที่ มอก. 2989 - 2562 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 16 กันยายน พ.ศ. 2562 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
ประกาศกระทรวงอุตสาหกรรมฉบับที่ 5049 (พ.ศ. 2561)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมอุปกรณ์ยึดตรึงกระดูกภายนอกบริเวณข้อศอกชนิดปรับมุมได้-------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมอุปกรณ์ยึดตรึงกระดูกภายนอกบริเวณข้อศอกชนิดปรับมุมได้ มาตรฐานเลขที่ มอก. 2870-2560 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 2 สิงหาคม พ.ศ. 2561 อุตตม สาวนายนรัฐมนตรีว่าการกระทรวงอุตสาหกรรม
ประกาศกระทรวงสาธารณสุขประกาศกระทรวงสาธารณสุขเรื่องการแก้ไขต้นแบบฉลากรูปภาพและข้อความคำเตือนพิษภัยของบุหรี่ซิกาแรต ท้ายประกาศกระทรวงสาธารณสุข(ฉบับที่ ๑๑) พ.ศ. ๒๕๔๙ เรื่อง หลักเกณฑ์ วิธีการ และเงื่อนไขการแสดงภาพและข้อความคำเตือนถึงพิษภัยวันเดือนปีที่ผลิต แหล่งผลิตและการขายได้เฉพาะในราชอาณาจักรไทยในฉลากของบุหรี่ซิกาแรตและบุหรี่ซิการ์ตามพระราชบัญญัติควบคุมผลิตภัณฑ์ยาสูบพ.ศ. ๒๕๓๕[๑] อาศัยอำนาจตามความในมาตรา ๑๒แห่งพระราชบัญญัติควบคุมผลิตภัณฑ์ยาสูบ พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับ มาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้ โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุข จึงออกประกาศไว้ดังต่อไปนี้ข้อ ๑ ให้ยกเลิกต้นแบบฉลากรูปภาพและข้อความคำเตือนถึงพิษภัยของบุหรี่แบบที่ ๖ รูปภาพประกอบคำเตือน ควันบุหรี่นำชีวิตสู่ความตายท้ายประกาศกระทรวงสาธารณสุข (ฉบับที่ ๑๑) พ.ศ. ๒๕๔๙ เรื่อง หลักเกณฑ์ วิธีการและเงื่อนไขการแสดงภาพและข้อความคำเตือนถึงพิษภัย วันเดือนปีที่ผลิต แหล่งผลิตและการขายได้เฉพาะในราชอาณาจักรไทย ในฉลากของบุหรี่ซิกาแรต และบุหรี่ซิการ์ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕และให้ใช้ต้นแบบฉลากรูปภาพและข้อความคำเตือนถึงพิษภัยของบุหรี่ซิกาแรตตามแบบแนบท้ายประกาศฉบับนี้แทนข้อ ๒ ผู้ผลิตหรือผู้นำเข้าบุหรี่ซิกาแรตที่ได้ดำเนินการตามประกาศกระทรวงสาธารณสุข(ฉบับที่ ๑๑) พ.ศ. ๒๕๔๙ เรื่อง หลักเกณฑ์ วิธีการและเงื่อนไขการแสดงภาพและข้อความคำเตือนถึงพิษภัย วันเดือนปีที่ผลิต แหล่งผลิตและการขายได้เฉพาะในราชอาณาจักรไทย ในฉลากของบุหรี่ซิกาแรต และบุหรี่ซิการ์ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ อยู่ก่อนวันที่ประกาศฉบับนี้มีผลใช้บังคับสามารถที่จะใช้ต้นแบบฉลากรูปภาพและข้อความคำเตือนถึงพิษภัยของบุหรี่ แบบที่ ๖รูปภาพประกอบคำเตือน ควันบุหรี่นำชีวิตสู่ความตายท้ายประกาศกระทรวงสาธารณสุข (ฉบับที่ ๑๑) พ.ศ. ๒๕๔๙ เรื่อง หลักเกณฑ์ วิธีการและเงื่อนไขการแสดงภาพและข้อความคำเตือนถึงพิษภัย วันเดือนปีที่ผลิต แหล่งผลิตและการขายได้เฉพาะในราชอาณาจักรไทย ในฉลากของบุหรี่ซิกาแรตและบุหรี่ซิการ์ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ไปพลางก่อนได้แต่ทั้งนี้ต้องไม่เกินสามร้อยหกสิบห้าวันนับแต่วันที่ประกาศฉบับนี้มีผลใช้บังคับหรือจะใช้ต้นแบบฉลากรูปภาพและข้อความคำเตือนถึงพิษภัยของบุหรี่ซิกาแรตตามแบบแนบท้ายประกาศฉบับนี้ก็ได้ข้อ ๓ ประกาศฉบับนี้ให้ใช้บังคับเมื่อพ้นกำหนดเก้าสิบวันนับถัดจากวันประกาศในราชกิจจานุเบกษาเป็นต้นไปประกาศณ วันที่ ๒๓ มกราคม พ.ศ. ๒๕๕๑มงคลณ สงขลารัฐมนตรีว่าการกระทรวงสาธารณสุข[เอกสารแนบท้าย]๑. ต้นแบบฉลากรูปภาพและข้อความคำเตือนพิษภัยของบุหรี่ซิกาแรต ท้ายประกาศกระทรวงสาธารณสุข เรื่องการแก้ไขต้นแบบฉลากรูปภาพและข้อความคำเตือนพิษภัยของบุหรี่ซิกาแรตท้ายประกาศกระทรวงสาธารณสุข (ฉบับที่ ๑๑) พ.ศ. ๒๕๔๙ เรื่อง หลักเกณฑ์ วิธีการและเงื่อนไขการแสดงภาพและข้อความคำเตือนถึงพิษภัย วันเดือนปีที่ผลิตแหล่งผลิตและการขายได้เฉพาะในราชอาณาจักรไทยในฉลากของบุหรี่ซิกาแรตและบุหรี่ซิการ์ ตามพระราชบัญญัติควบคุมผลิตภัณฑ์ยาสูบ พ.ศ. ๒๕๓๕ แบบที่ ๖(ดูข้อมูลจากภาพกฎหมาย)ปริยานุช/ผู้จัดทำ๔มีนาคม ๒๕๕๑ก้องเกียรติ/ผู้จัดทำ๙เมษายน ๒๕๕๒[๑] ราชกิจจานุเบกษาเล่ม ๑๒๕/ตอนพิเศษ ๔๒ ง/หน้า ๒๓/๒๘ กุมภาพันธ์ ๒๕๕๑
พระราชบัญญัติโอนกัมสิทธิที่วัดและที่ธรนีสงค์วัดเขาน้ำโจนตำบนท่าแค อำเพอเมืองลพบุรีจังหวัดลพบุรีไห้แก่กะซวงกลาโหมพุทธสักราช ๒๔๘๖ ไนพระปรมาภิไธยสมเด็ดพระเจ้าหยู่หัวอานันทมหิดลคนะผู้สำเหร็ดราชการแทนพระองค์(ตามประกาสประธานสภาผู้แทนราสดรลงวันที่ ๔ สิงหาคมพุทธสักราช ๒๔๘๐และวันที่ ๑๖ธันวาคม พุทธสักราช ๒๔๘๔)อาทิตย์ทิพอาภาปรีดี พนมยงค์ตราไว้ นะวันที่ ๑๗ ธันวาคม พุทธสักราช ๒๔๘๖เปนปีที่ ๑๐ ไนรัชกาลปัจจุบันโดยที่สภาผู้แทนราสดรลงมติว่าสมควนโอนกัมสิทธิที่วัดและที่ธรนีสงค์วัดเขาน้ำโจน ตำบนท่าแค อำเพอเมืองลพบุรีจังหวัดลพบุรี ไห้แก่กะซวงกลาโหมจึงมีพระบรมราชโองการไห้ตราพระราชบัญญัติขึ้นไว้โดยคำแนะนำและยินยอมของสภาผู้แทนราสดรดังต่อไปนี้มาตรา ๑ พระราชบัญญัตินี้ให้เรียกว่า พระราชบัญญัติโอนกัมสิทธิที่วัดและที่ธรนีสงค์วัดเข้าน้ำโจนตำบนท่าแค อำเพอเมืองลพบุรี จังหวัดลพบุรี ไห้แก่กะซวงกลาโหม พุทธสักราช ๒๔๘๖มาตรา ๒[๑] ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้โอนกรรมสิทธิ์ที่วัดเขาน้ำโจน ตำบลท่าแคอำเภอเมืองลพบุรี จังหวัดลพบุรี มีเนื้อที่ ๑๑,๗๔๔ ตารางเมตร และที่ธรณีสงฆ์วัดเขาน้ำโจนตำบลท่าแค อำเภอเมืองลพบุรี จังหวัดลพบุรี มีเนื้อที่ ๑๒,๒๗๒ตารางเมตร ภายในแนวเขตตามแผนที่ท้ายพระราชบัญญัตินี้ ให้แก่กระทรวงกลาโหม มาตรา ๔ ให้รัฐมนตรีว่าการกระทรวงศึกษาธิการรักษาการตามพระราชบัญญัตินี้ผู้รับสนองพระบรมราชโองการจอมพลป. พิบูลสงครามนายกรัฐมนตรี[เอกสารแนบท้าย]๑.แผนที่ท้ายพระราชบัญญัติโอนกัมสิทธิที่วัดและที่ธรนีสงค์วัดเข้าน้ำโจน ตำบนท่าแคอำเพอเมืองลพบุรี จังหวัดลพบุรี ไห้แก่กะซวงกลาโหม พุทธสักราช ๒๔๘๖(ดูข้อมูลจากภาพกฎหมาย)ละออง/จัดทำ๑๐ กรกฎาคม ๒๕๔๔ปาจรีย์/ปรับปรุง๑ กันยายน ๒๕๔๙พรรณพร/ปรับปรุง๑๑ มีนาคม ๒๕๖๒[๑]ราชกิจจานุเบกษา เล่ม ๖๐/ตอนที่ ๖๙/หน้า ๑๗๘๑/๒๘ ธันวาคม ๒๔๘๖
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 5/2544เรื่อง แบบรายงานของบริษัทหลักทรัพย์(ฉบับที่ 2) อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 15/2542 เรื่อง แบบรายงานของบริษัทหลักทรัพย์ ลงวันที่ 20 กรกฎาคมพ.ศ. 2542 และให้ใช้ความต่อไปนี้แทน "ข้อ 3 ให้บริษัทจัดทําและยื่นรายงานต่อสํานักงานตามแบบและระยะเวลาดังนี้(1) รายงานฐานะการเงินและผลการดําเนินงาน ให้บริษัทหลักทรัพย์จัดทํารายงานตามแบบ บ.ล. 2 และตาราง บ.ล. 2/1 ที่แนบท้ายประกาศนี้ เป็นรายเดือน และให้ยื่นต่อสํานักงานภายในวันที่ยี่สิบเอ็ดของเดือนถัดไป (2) รายงานบัญชีมาร์จิ้น ให้บริษัทหลักทรัพย์และบริษัทเงินทุนหลักทรัพย์เฉพาะที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การยืมและให้ยืมหลักทรัพย์ หรือการค้าหลักทรัพย์ จัดทํารายงานตามแบบ บ.ล. 5 ที่แนบท้ายประกาศนี้ เป็นรายเดือนและให้ยื่นต่อสํานักงานภายในวันที่เจ็ดของเดือนถัดไป(3) รายงานการให้ยืมหลักทรัพย์ ให้บริษัทหลักทรัพย์ บริษัทเงินทุนหลักทรัพย์ และสถาบันการเงิน เฉพาะที่ได้รับใบอนุญาตประกอบธุรกิจหลักทรัพย์ประเภทการยืมและให้ยืมหลักทรัพย์จัดทํารายงานตามแบบ บ.ล. 6 ที่แนบท้ายประกาศนี้ เป็นรายปี และให้ยื่นต่อสํานักงานภายในวันที่สามสิบเอ็ดมกราคมของปีถัดไปทั้งนี้ ให้บริษัทที่มีหน้าที่ต้องยื่นรายงานตาม (2) หรือ (3) ยื่นรายงานดังกล่าวต่อสํานักงานสําหรับกรณีที่ไม่มีธุรกรรมเกิดขึ้นในระยะเวลาดังกล่าวด้วย"ข้อ 2 ให้บริษัทหลักทรัพย์ บริษัทเงินทุนหลักทรัพย์ และสถาบันการเงินที่มีหน้าที่ต้องจัดทําและยื่นรายงานฐานะการเงินและผลการดําเนินงาน รายงานการซื้อขายหลักทรัพย์และการซื้อขายหลักทรัพย์เพื่อบริษัท รายงานบัญชีมาร์จิ้น รายงานการให้ยืมหลักทรัพย์ รายงานรายละเอียดเงินกู้ยืมของบริษัทหลักทรัพย์ และรายงานลูกหนี้จัดชั้นและการกันเงินสํารองสําหรับลูกหนี้จัดชั้น ต่อสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 15/2542 เรื่อง แบบรายงานของบริษัทหลักทรัพย์ ลงวันที่ 20 กรกฎาคม พ.ศ. 2542 ยังคงมีหน้าที่ต้องจัดทําและยื่นรายงานดังกล่าวสําหรับธุรกรรมที่เกิดขึ้นก่อนวันที่ประกาศนี้มีผลใช้บังคับต่อสํานักงานตามประกาศฉบับดังกล่าวด้วย ข้อ 3 ประกาศนี้ให้ใช้บังคับตั้งแต่วันที่ 1 มกราคม พ.ศ. 2544 เป็นต้นไป ประกาศ ณ วันที่ 11 มกราคม พ.ศ. 2544 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
คำพิพากษาศาลฎีกาที่ 62535หลักกฎหมาย: คดีอยู่ในระหว่างการพิจารณาของศาลฎีกาโจทก์ถึงแก่กรรมทายาทขอเข้าเป็นคู่ความแทนที่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1213/2526นายทอง ศรีเสนพิลาโจทก์จังหวัดร้อยเอ็ดจำเลย ป.วิ.พ. ม. 42คดีอยู่ในระหว่างการพิจารณาของศาลฎีกาโจทก์ถึงแก่กรรมทายาทขอเข้าเป็นคู่ความแทนที่ได้(ชูเชิด รักตะบุตร์-ประสาท บุณยรังษี-โกมล อิศรางกูร ณ อยุธยา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1213/2526นายทอง ศรีเสนพิลาโจทก์จังหวัดร้อยเอ็ดจำเลย ป.วิ.พ. ม. 42คดีอยู่ในระหว่างการพิจารณาของศาลฎีกาโจทก์ถึงแก่กรรมทายาทขอเข้าเป็นคู่ความแทนที่ได้(ชูเชิด รักตะบุตร์-ประสาท บุณยรังษี-โกมล อิศรางกูร ณ อยุธยา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาจัดตั้งส่วนราชการในมหาวิทยาลัยทักษิณทบวงมหาวิทยาลัยพ.ศ. ๒๕๔๑ ภูมิพลอดุลยเดช ป.ร.ให้ไว้ ณ วันที่ ๑๕พฤศจิกายน พ.ศ. ๒๕๔๑เป็นปีที่ ๕๓ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรจัดตั้งส่วนราชการในมหาวิทยาลัยทักษิณทบวงมหาวิทยาลัยอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๗ วรรคหนึ่ง แห่งพระราชบัญญัติมหาวิทยาลัยทักษิณพ.ศ. ๒๕๓๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยทักษิณทบวงมหาวิทยาลัย พ.ศ. ๒๕๔๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้จัดตั้งส่วนราชการในมหาวิทยาลัยทักษิณ ทบวงมหาวิทยาลัย ดังนี้(๑) สำนักงานอธิการบดี(๒) คณะมนุษยศาสตร์และสังคมศาสตร์(๓) คณะวิทยาศาสตร์(๔) คณะศึกษาศาสตร์(๕) สถาบันทักษิณคดีศึกษา(๖) สำนักคอมพิวเตอร์(๗) สำนักหอสมุดมาตรา ๔ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการจัดตั้งมหาวิทยาลัยทักษิณขึ้นตามพระราชบัญญัติมหาวิทยาลัยทักษิณ พ.ศ. ๒๕๓๙ สมควรจัดตั้งส่วนราชการในมหาวิทยาลัยทักษิณทบวงมหาวิทยาลัย เพื่อดำเนินภารกิจด้านการศึกษา ส่งเสริมวิชาการและวิชาชีพชั้นสูงทำการสอน ทำการวิจัย ให้บริการทางวิชาการแก่สังคมและทะนุบำรุงศิลปวัฒนธรรมตามวัตถุประสงค์ของมหาวิทยาลัยและโดยที่มาตรา ๗ วรรคหนึ่ง แห่งพระราชบัญญัติดังกล่าวบัญญัติว่า การจัดตั้งการรวม และการยุบเลิกสำนักงานวิทยาเขต บัณฑิตวิทยาลัย คณะ สถาบัน สำนัก วิทยาลัยและศูนย์ หรือหน่วยงานที่เรียกชื่ออย่างอื่นที่มีฐานะเทียบเท่าคณะให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้มณฑิตา/ผู้จัดทำ๑๗ พฤศจิกายน ๒๕๕๓วิภา/ตรวจ๒๕ พฤษภาคม ๒๕๕๔[๑] ราชกิจจานุเบกษาเล่ม ๑๑๕/ตอนที่ ๘๙ ก/หน้า ๔/๒๖ พฤศจิกายน ๒๕๔๑
ประกาศกระทรวงอุตสาหกรรมฉบับที่ 4239 (พ.ศ. 2553)ออกตามความในพระราชบัญญัติมาตรฐานผลิตอุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรม ขั้วต่อสําหรับใช้ในงานรับส่งคลื่นความถี่วิทยุเล่ม 1 ข้อกําหนดทั่วไปและวิธีวัดตอนที่ 3 กระบวนการทดสอบและวัดทางไฟฟ้า : ประสิทธิผลการกรอง-----------------------------อื่นๆ - โดยที่เป็นการสมควรปรับปรุงมาตรฐานผลิตภัณฑ์อุตสาหกรรม ขั้วต่อสําหรับใช้ในงานรับส่งคลื่นความถี่วิทยุ เล่ม 1 ข้อกําหนดทั่วไปและวิธีวัด ตอนที่ 3 กระบวนการทดสอบและวัดทางไฟฟ้า : ประสิทธิผลการกรอง มาตรฐานเลขที่ มอก. 1612 เล่ม 1 ตอนที่ 3 - 2541 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2522 (พ.ศ. 2542) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม ขั้วต่อสําหรับใช้ในงานรับส่งคลื่นความถี่วิทยุ เล่ม 1 ข้อกําหนดทั่วไปและวิธีวัด ตอนที่ 3 กระบวนการทดสอบและวัดทางไฟฟ้า : ประสิทธิผลการกรอง ลงวันที่ 26 สิงหาคม พ.ศ. 2542 และออกแบบประกาศกําหนดมาตรฐานผลิตภัณฑ์อุตสาหกรรม ขั้วต่อสําหรับใช้ในงานรับส่งคลื่นความถี่วิทยุ เล่ม 1 ข้อกําหนดทั่วไปและวิธีวัด ตอนที่ 3 กระบวนการทดสอบและวัดทางไฟฟ้า : ประสิทธิผลการกรอง มาตรฐานเลขที่ มอก. 1612 เล่ม 1 ตอนที่ 3 - 2552 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันถัดจากวันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 31 สิงหาคม พ.ศ. 2553 ชัยวุฒิ บรรณวัฒน์รัฐมนตรีว่าการกระทรวงอุตสาหกรรม
ประกาศคณะกรรมการจัดสรรที่ดินกลางประกาศคณะกรรมการจัดสรรที่ดินกลางเรื่องกำหนดนโยบายการจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในการจัดสรรที่ดินเพื่อที่อยู่อาศัยและพาณิชยกรรมการจัดสรรที่ดินเพื่อเกษตรกรรมและการจัดสรรที่ดินเพื่อการอุตสาหกรรมฉบับที่ ๓(พ.ศ. ๒๕๕๔)[๑] อาศัยอำนาจตามความในมาตรา ๘ (๑) แห่งพระราชบัญญัติการจัดสรรที่ดินพ.ศ. ๒๕๔๓ และเพื่อให้สอดคล้องกับมาตรา ๑๖ แห่งพระราชบัญญัติการจัดสรรที่ดิน พ.ศ.๒๕๔๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการจัดสรรที่ดินกลางจึงกำหนดนโยบายการจัดสรรที่ดินเพื่อให้คณะกรรมการจัดสรรที่ดินกรุงเทพมหานครและคณะกรรมการจัดสรรที่ดินจังหวัดใช้เป็นเกณฑ์ในการพิจารณาเกี่ยวกับคำขออนุญาตทำการจัดสรรที่ดินเพื่อเป็นการสนับสนุนนโยบายของรัฐบาลในการกระตุ้นภาวะเศรษฐกิจของประเทศภาคธุรกิจอสังหาริมทรัพย์และส่งเสริมสนับสนุนให้ประชาชนผู้มีรายได้น้อย ได้มีที่อยู่อาศัยเป็นของตนเองดังนี้ข้อ ๑ ให้ยกเลิกความในข้อ๓ ของประกาศคณะกรรมการจัดสรรที่ดินกลาง เรื่อง กำหนดนโยบายการจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่น ในการจัดสรรที่ดินเพื่อที่อยู่อาศัยและพาณิชยกรรมการจัดสรรที่ดินเพื่อเกษตรกรรม และการจัดสรรที่ดินเพื่อการอุตสาหกรรม ลงวันที่ ๒๒พฤศจิกายน ๒๕๔๘ ซึ่งแก้ไขเพิ่มเติมโดยประกาศคณะกรรมการจัดสรรที่ดินกลาง เรื่องกำหนดนโยบายการจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่น ในการจัดสรรที่ดินเพื่อที่อยู่อาศัยและพาณิชยกรรม การจัดสรรที่ดินเพื่อเกษตรกรรมและการจัดสรรที่ดินเพื่อการอุตสาหกรรม ฉบับที่ ๒ (พ.ศ. ๒๕๕๒)และให้ใช้ความต่อไปนี้แทนข้อ ๓ โครงการจัดสรรที่ดินเพื่อที่อยู่อาศัยและพาณิชยกรรมขนาดเล็กที่ตั้งอยู่ในพื้นที่(๑) ในเขตกรุงเทพมหานคร เทศบาลนคร เทศบาลเมือง เทศบาลตำบล หรือเมืองพัทยาที่มีจำนวนแปลงย่อยไม่เกิน ๓๒ แปลง และเนื้อที่เพื่อการจำหน่ายไม่เกิน ๒ ไร่เว้นแต่เป็นการจัดสรรที่ดินเพื่อการจำหน่ายพร้อมอาคารประเภทอาคารพาณิชย์ให้มีจำนวนแปลงย่อยไม่เกิน๒๐ แปลง และเนื้อที่เพื่อการจำหน่ายไม่เกิน ๒ ไร่(๒) ในเขตองค์การบริหารส่วนตำบล ที่มีจำนวนแปลงย่อยไม่เกิน ๔๐ แปลงและเนื้อที่เพื่อการจำหน่ายไม่เกิน ๔ ไร่ให้โครงการจัดสรรที่ดินดังกล่าวผู้ขออนุญาตทำการจัดสรรที่ดินไม่ต้องจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นทั้งนี้ โครงการจัดสรรที่ดินเพื่อที่อยู่อาศัยและพาณิชยกรรมดังกล่าวต้องไม่ใช่โครงการต่อเนื่องเป็นหลายโครงการซึ่งเมื่อรวมกันแล้วมีจำนวนแปลงหรือเนื้อที่เกินกว่าที่กำหนดไว้ข้อ ๒ ประกาศนี้ให้ใช้บังคับตั้งแต่บัดนี้เป็นต้นไปจนถึงวันที่๓๑ ธันวาคม พ.ศ. ๒๕๕๖ประกาศณ วันที่ ๓๑ พฤษภาคม พ.ศ. ๒๕๕๔สุรพล พงษ์ทัดศิริกุลรองปลัดกระทรวงมหาดไทยหัวหน้ากลุ่มภารกิจด้านกิจการความมั่นคงภายในประธานกรรมการจัดสรรที่ดินกลางปริยานุช/ผู้จัดทำ๑๘ ตุลาคม ๒๕๕๔ปณตภร/ผู้ตรวจ๑๙ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๑๘ ง/หน้า ๓๙/๗ ตุลาคม ๒๕๕๔
คำพิพากษาศาลฎีกาที่ 63081หลักกฎหมาย: คดีฟ้องขับไล่จำเลยและบริวาร เมื่อจำเลยกล่าวแก้ข้อพิพาทด้วยกรรมสิทธิ์คดีจึงไม่ต้องห้ามฎีกาตามประมวลกฎหมายวิธีพิจารณาความแพ่ง มาตรา 248 วรรคสองแม้ศาลอุทธรณ์จะพิพากษายืนตามคำพิพากษาศาลชั้นต้น บริวารผู้ร้องก็ไม่ต้องห้ามฎีกาในข้อเท็จจริงตาม มาตรา 248วรรคสาม ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 376/2519นายชาญ คงมณีโจทก์นางนาค มรกฏจินดาจำเลย ป.วิ.พ. ม. 248คดีฟ้องขับไล่จำเลยและบริวาร เมื่อจำเลยกล่าวแก้ข้อพิพาทด้วยกรรมสิทธิ์คดีจึงไม่ต้องห้ามฎีกาตามประมวลกฎหมายวิธีพิจารณาความแพ่ง มาตรา 248 วรรคสองแม้ศาลอุทธรณ์จะพิพากษายืนตามคำพิพากษาศาลชั้นต้น บริวารผู้ร้องก็ไม่ต้องห้ามฎีกาในข้อเท็จจริงตาม มาตรา 248วรรคสาม(ประภาศน์ อวยชัย-ยิ่งศักดิ์ กฤษณจินดา-ชลูตม์ สวัสดิทัต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 376/2519นายชาญ คงมณีโจทก์นางนาค มรกฏจินดาจำเลย ป.วิ.พ. ม. 248คดีฟ้องขับไล่จำเลยและบริวาร เมื่อจำเลยกล่าวแก้ข้อพิพาทด้วยกรรมสิทธิ์คดีจึงไม่ต้องห้ามฎีกาตามประมวลกฎหมายวิธีพิจารณาความแพ่ง มาตรา 248 วรรคสองแม้ศาลอุทธรณ์จะพิพากษายืนตามคำพิพากษาศาลชั้นต้น บริวารผู้ร้องก็ไม่ต้องห้ามฎีกาในข้อเท็จจริงตาม มาตรา 248วรรคสาม(ประภาศน์ อวยชัย-ยิ่งศักดิ์ กฤษณจินดา-ชลูตม์ สวัสดิทัต)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำสั่งกระทรวงสาธารณสุขคำสั่งกระทรวงสาธารณสุขที่ ๑๐๕๖/๒๕๕๘เรื่องแก้ไขทะเบียนตำรับยาไฮดรอกซีเอทิล สตาร์ช [Hydroxyethyl starch (HES)] [๑] ด้วยปรากฏว่าผู้ป่วยที่รักษาด้วยไฮดรอกซีเอทิล สตาร์ช [Hydroxyethyl starch (HES)] มีความเสี่ยงต่อการเกิดความเป็นพิษต่อไตที่ต้องทำdialysis และอาจเป็นสาเหตุให้ผู้ป่วยเสียชีวิตสมควรกำหนดข้อบ่งใช้และการแสดงรายละเอียดในฉลากและเอกสารกำกับยาเกี่ยวกับคำเตือนเพื่อคุ้มครองความปลอดภัยของผู้ใช้ยาดังนั้น อาศัยอำนาจตามความในมาตรา ๘๖ ทวิ แห่งพระราชบัญญัติยา พ.ศ.๒๕๑๐ ซึ่งแก้ไขเพิ่มเติมโดยพระราชบัญญัติยา (ฉบับที่ ๓) พ.ศ. ๒๕๒๒รัฐมนตรีว่าการกระทรวงสาธารณสุขโดยคำแนะนำของคณะกรรมการยาในการประชุมครั้งที่๑/๒๕๕๘ เมื่อวันที่ ๑๘ กุมภาพันธ์ พ.ศ. ๒๕๕๘ จึงมีคำสั่งดังต่อไปนี้ข้อ ๑ ให้แก้ไขทะเบียนตำรับยาไฮดรอกซีเอทิลสตาร์ช [Hydroxyethyl starch (HES)] ดังต่อไปนี้(๑) ให้ยาไฮดรอกซีเอทิล สตาร์ช [Hydroxyethyl starch (HES)] มีข้อบ่งใช้ดังนี้(๑.๑) ใช้ในภาวะพร่องสารน้ำ ที่เกิดจากการสูญเสียเลือดอย่างเฉียบพลัน(๑.๒) ใช้ในผู้ป่วยผ่าตัดไม่เร่งด่วน (elective surgery) อุบัติเหตุและผ่าตัดหัวใจที่ต้องใช้เครื่องปอด - หัวใจเทียม ในกรณีที่ใช้ยาอื่นไม่ได้ผล(๒) ให้ยาไฮดรอกซีเอทิล สตาร์ช [Hydroxyethyl starch (HES)] แสดงข้อความ คำเตือนในฉลากและเอกสารกำกับยาตามประกาศกระทรวงสาธารณสุขว่าด้วยยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนข้อ ๒ ให้ผู้รับอนุญาตผลิตยาและผู้รับอนุญาตนำหรือสั่งยาเข้ามาในราชอาณาจักรซึ่งมีทะเบียนตำรับยาไฮดรอกซีเอทิลสตาร์ช [Hydroxyethyl starch (HES)] แก้ไขทะเบียนตำรับยาให้เป็นไปตามข้อ ๑ภายในหนึ่งปีนับแต่วันที่คำสั่งนี้ประกาศในราชกิจจานุเบกษาเป็นต้นไปทั้งนี้ ตั้งแต่บัดนี้เป็นต้นไปสั่ง ณวันที่ ๒๙ มิถุนายน พ.ศ. ๒๕๕๘ศาสตราจารย์รัชตะรัชตะนาวินรัฐมนตรีว่าการกระทรวงสาธารณสุขปริยานุช/ผู้จัดทำ๗ สิงหาคม ๒๕๕๘นุสรา/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗๙ ง/หน้า ๑๘/๔ สิงหาคม ๒๕๕๘
คำพิพากษาศาลฎีกาที่ 63107หลักกฎหมาย: เมื่อคดีโจทก์ไม่มีมูลพอที่จะมาร้องต่อศาลศาลชั้นต้นย่อมมีคำสั่งยกคำร้องขอดำเนินคดีอย่างคนอนาถาของโจทก์เสียได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 628/2519นายวิเชียร วิชิตเนตินัยผู้ร้อง ป.วิ.พ. ม. 155เมื่อคดีโจทก์ไม่มีมูลพอที่จะมาร้องต่อศาลศาลชั้นต้นย่อมมีคำสั่งยกคำร้องขอดำเนินคดีอย่างคนอนาถาของโจทก์เสียได้(ประพจน์ ถิระวัฒน์-ชุ่ม สุนทรชัย-โสพิทย์ คังคะเกตุ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 628/2519นายวิเชียร วิชิตเนตินัยผู้ร้อง ป.วิ.พ. ม. 155เมื่อคดีโจทก์ไม่มีมูลพอที่จะมาร้องต่อศาลศาลชั้นต้นย่อมมีคำสั่งยกคำร้องขอดำเนินคดีอย่างคนอนาถาของโจทก์เสียได้(ประพจน์ ถิระวัฒน์-ชุ่ม สุนทรชัย-โสพิทย์ คังคะเกตุ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 82/2486หลักกฎหมาย: การขอให้เพิ่มโทษจำเลยตาม มาตรา 72 นั้นโจทก์จะต้องบรรยายในฟ้องให้ครบถ้วนตามหลักเกณฑ์ว่าโทษครั้งก่อนที่จำเลยพ้นไปนั้นเป็นความผิดฐานใด เพราะถ้าหากเป็นโทษฐานลหุโทษหรือประมาท ศาลย่อมจะเพิ่มโทษไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 82/2486อัยการร้อยเอ็ดโจทก์นายคา สบาจำเลย กฎหมายลักษณะอาญา ม. 75, ม. 72 ป.วิ.อ. ม. 158การขอให้เพิ่มโทษจำเลยตาม มาตรา 72 นั้นโจทก์จะต้องบรรยายในฟ้องให้ครบถ้วนตามหลักเกณฑ์ว่าโทษครั้งก่อนที่จำเลยพ้นไปนั้นเป็นความผิดฐานใด เพราะถ้าหากเป็นโทษฐานลหุโทษหรือประมาท ศาลย่อมจะเพิ่มโทษไม่ได้(ประมูล สุวรรณศร-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 82/2486อัยการร้อยเอ็ดโจทก์นายคา สบาจำเลย กฎหมายลักษณะอาญา ม. 75, ม. 72 ป.วิ.อ. ม. 158การขอให้เพิ่มโทษจำเลยตาม มาตรา 72 นั้นโจทก์จะต้องบรรยายในฟ้องให้ครบถ้วนตามหลักเกณฑ์ว่าโทษครั้งก่อนที่จำเลยพ้นไปนั้นเป็นความผิดฐานใด เพราะถ้าหากเป็นโทษฐานลหุโทษหรือประมาท ศาลย่อมจะเพิ่มโทษไม่ได้(ประมูล สุวรรณศร-คง อิสรภักดี-เยี่ยม เลขวนิชธัมวิทักส์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 235/2485หลักกฎหมาย: ฟ้องว่าจำเลยเล่นไพ่ผ่องไทยได้ความเพียงว่า เห็นนั่งล้อมวงเล่นไพ่กัน แต่ไม่ได้ความว่าเล่นไพ่ชะนิดใดดั่งนี้ ถือว่าไม่สมฟ้องที่ว่าจำเลยเล่นไพ่ผ่องไทย เอาผิดจำเลยไม่ได้ ต้องยกฟ้อง. อ้างคำพิพากษาฎีกาที่ 492/2480โจทก์ฟ้องว่าจำเลยสมคบกันเล่นไพ่ผ่องไทยพะนันเอาทรัพย์สินกันโดยมิได้รับอนุญาต ศาลชั้นต้นวินิจฉัยว่า โจทก์สืบไม่ได้ความตามฟ้องว่าจำเลยเล่นไพ่ชะนิดใดทั้งไม่เข้าข้อสันนิษฐานของกฏหมาย จะลงโทษจำเลยไม่ได้ ให้ยกฟ้อง. ศาลอุทธรณ์พิพากษากลับให้ปรับจำเลยทุกคนตามพระราชบัญญัติการพะนัน พ.ศ.๒๔๗๘ มาตรา ๑๒. จำเลยฎีกา ศาลฎีกาเห็นว่า พะยานโจทก์เพียงเห็นแต่จำเลยนั่งวงล้อมเล่นไพ่แต่ไม่ได้ความว่าเล่นไพ่ผ่องไทย จึงเอาผิดแก่จำเลยไม่ได้ จึงพิพากษากลับศาลอุทธรณ์ ให้ยกฟ้องโจทก์. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 235/2485พินัยกรรมอัยยการโจทก์หม่อมหลวงหญิงเอี่ยม กับพวกจำเลยฟ้องว่าจำเลยเล่นไพ่ผ่องไทยได้ความเพียงว่า เห็นนั่งล้อมวงเล่นไพ่กัน แต่ไม่ได้ความว่าเล่นไพ่ชะนิดใดดั่งนี้ ถือว่าไม่สมฟ้องที่ว่าจำเลยเล่นไพ่ผ่องไทย เอาผิดจำเลยไม่ได้ ต้องยกฟ้อง. อ้างคำพิพากษาฎีกาที่ 492/2480โจทก์ฟ้องว่าจำเลยสมคบกันเล่นไพ่ผ่องไทยพะนันเอาทรัพย์สินกันโดยมิได้รับอนุญาต ศาลชั้นต้นวินิจฉัยว่า โจทก์สืบไม่ได้ความตามฟ้องว่าจำเลยเล่นไพ่ชะนิดใดทั้งไม่เข้าข้อสันนิษฐานของกฏหมาย จะลงโทษจำเลยไม่ได้ ให้ยกฟ้อง. ศาลอุทธรณ์พิพากษากลับให้ปรับจำเลยทุกคนตามพระราชบัญญัติการพะนัน พ.ศ.๒๔๗๘ มาตรา ๑๒. จำเลยฎีกา ศาลฎีกาเห็นว่า พะยานโจทก์เพียงเห็นแต่จำเลยนั่งวงล้อมเล่นไพ่แต่ไม่ได้ความว่าเล่นไพ่ผ่องไทย จึงเอาผิดแก่จำเลยไม่ได้ จึงพิพากษากลับศาลอุทธรณ์ ให้ยกฟ้องโจทก์.(ธรรมบัณฑิต-อิศรภักดีธรรมวิเทต-อรรถกฤต ช.เพ็ญชาติ)ศาลชั้นต้น - พระดุลย+ศาลอุทธรณ์ - พระนาถปรีชาแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ฟ้องว่าจำเลยสมคบกันเล่นไพ่ผ่องไทยพะนันเอาทรัพย์สินกันโดยมิได้รับอนุญาต ศาลชั้นต้นวินิจฉัยว่า โจทก์สืบไม่ได้ความตามฟ้องว่าจำเลยเล่นไพ่ชะนิดใดทั้งไม่เข้าข้อสันนิษฐานของกฏหมาย จะลงโทษจำเลยไม่ได้ ให้ยกฟ้อง. ศาลอุทธรณ์พิพากษากลับให้ปรับจำเลยทุกคนตามพระราชบัญญัติการพะนัน พ.ศ.๒๔๗๘ มาตรา ๑๒. จำเลยฎีกา ศาลฎีกาเห็นว่า พะยานโจทก์เพียงเห็นแต่จำเลยนั่งวงล้อมเล่นไพ่แต่ไม่ได้ความว่าเล่นไพ่ผ่องไทย จึงเอาผิดแก่จำเลยไม่ได้ จึงพิพากษากลับศาลอุทธรณ์ ให้ยกฟ้องโจทก์. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 235/2485พินัยกรรมอัยยการโจทก์หม่อมหลวงหญิงเอี่ยม กับพวกจำเลยฟ้องว่าจำเลยเล่นไพ่ผ่องไทยได้ความเพียงว่า เห็นนั่งล้อมวงเล่นไพ่กัน แต่ไม่ได้ความว่าเล่นไพ่ชะนิดใดดั่งนี้ ถือว่าไม่สมฟ้องที่ว่าจำเลยเล่นไพ่ผ่องไทย เอาผิดจำเลยไม่ได้ ต้องยกฟ้อง. อ้างคำพิพากษาฎีกาที่ 492/2480โจทก์ฟ้องว่าจำเลยสมคบกันเล่นไพ่ผ่องไทยพะนันเอาทรัพย์สินกันโดยมิได้รับอนุญาต ศาลชั้นต้นวินิจฉัยว่า โจทก์สืบไม่ได้ความตามฟ้องว่าจำเลยเล่นไพ่ชะนิดใดทั้งไม่เข้าข้อสันนิษฐานของกฏหมาย จะลงโทษจำเลยไม่ได้ ให้ยกฟ้อง. ศาลอุทธรณ์พิพากษากลับให้ปรับจำเลยทุกคนตามพระราชบัญญัติการพะนัน พ.ศ.๒๔๗๘ มาตรา ๑๒. จำเลยฎีกา ศาลฎีกาเห็นว่า พะยานโจทก์เพียงเห็นแต่จำเลยนั่งวงล้อมเล่นไพ่แต่ไม่ได้ความว่าเล่นไพ่ผ่องไทย จึงเอาผิดแก่จำเลยไม่ได้ จึงพิพากษากลับศาลอุทธรณ์ ให้ยกฟ้องโจทก์.(ธรรมบัณฑิต-อิศรภักดีธรรมวิเทต-อรรถกฤต ช.เพ็ญชาติ)ศาลชั้นต้น - พระดุลย+ศาลอุทธรณ์ - พระนาถปรีชาแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ